
Isabela Vasiliu-Scraba, Suprema iniţiere a lui Zalomit din nuvela 
CELE TREI GRAȚII de Mircea Eliade) 


Sursa: https://isabelavs2.wordpress.com/mircea-eliade/trei-gratii-eliade/ 


Motto: „Vă împărtăşesc regretul că mitologiile morţii ar putea să rămână 
nescrise...Nimeni din cei care au citit La ţigănci nu s-ar putea împăca cu 
gândul că înțelesurile atât de adânci şi complexe pe care le-aţi sugerat cu o 
pregnanță fără echivalent în nici o altă operă literară nu vor fi redate şi din 
perspectiva viziunii mitice din care presupun a vă fi fost revelate”. (Sergiu 
Al-George, 18 mai 1976). 


Indianistul Sergiu Al-George (1922 — dec.1981) presupunea abandonarea 
cărții (1) despre mitologiile morţii ca justificându-se în măsura în care marele savant a 
socotit că înțelesurile pe care le deţine „nu pot sau nu trebuiesc împărtășite decât 
parțial, fragmentar, sau aluziv” (dr. Sergiu Al-George către Profesorul Mircea Eliade, 
18 mai 1976). 


Fără a da semne că au priceput prea multe din ea, povestirea La Țigănci a fost 
considerată o adevărată capodoperă de foştii comuniști care, din motive subiective, au 
avut dificultăţi şi la citirea nuvelelor semnalate de ei în „România literară” ca „anti- 
comuniste” (nr. 1/2003, nr.2/ 2003 şi nr. 3/ 2003). Beneficiarii regimului comunist au 
trecut mereu sub tăcere că în nuvelistica sa, Profesorul „american” Mircea Eliade 
divulgă aspecte ale criminalității comuniste, precum întemnițarea politică a eroilor din 
Războiul pentru Basarabia decorați cu ordinul Mihai Viteazul (Pelerina), a eroilor 
Războiului 1916-1918 pentru întregirea patriei (Uniforme de general), arestarea 
teologilor cu doctorate în străinătate şi în general a intelectualității românești, sau 
folosirea de către regimul totalitar comunist a spitalelor psihiatrice în scopul 
internărilor politice (Dayan, nuvelă complet neînțeleasă de fostul comunist Matei 
Călinescu). 


Doar unicul său discipol Sergiu Al-George şi-a dat seama că în capodopera La 
Țigănci autorul abordează aluziv şi fragmentar probleme ținând de mitologia morții. 
Exact în sensul în care filozoful Platon s-a folosit de procedee literare pentru a 
împărtăşi înțelesuri ce nu pot fi transmise într-altfel (vezi Isabela Vasiliu-Scraba, 
Fraţii lui Platon şi Teoria platonică a Ideilor, 
https://isabelavs2.wordpress.com/platon/fratii_lui_platon/ ). 


Renumitul hermeneut al religiilor, prin mijloacele oferite de literatura direct 
moștenitoare a creaţiilor mitice, a pus în evidență existența dincolo de moarte a lui 
Gavrilescu, personaj al „capodoperei” care nici nu-şi dă seama că i-a încetat viaţa 
pământească (vezi Isabela Vasiliu-Scraba, Supraviețuirea post-mortem a lui 
Gavrilescu din „La ţigănci ” în „Acolada”, nr.5 /2021). 


La fel va face Mircea Eliade în Cele trei grații, complet neînţeleasă de toți 
doctoranzii care au scris despre ea, neștiind că au în faţă chiar o capodoperă. „Cel mai 
mare istoric al religiilor din secolul XX”, consemnase limpede că scenariile iniţiatice 
dispărute odată cu desacralizarea lumii se regăsesc ocultate în universurile imaginare 


ale creaţiilor literare (vezi Mircea Eliade, Fișier, în „Revista Scriitorilor Români”, 
Muenchen, nr. 14/ 1977, p. 43). 


Despre Arhaic și universal (Bucureşti, 1981), Sergiu Al-George spunea că l-a 
scris numai pentru Mircea Eliade, pentru care nutrea o mare admiraţie. Licean fiind, 
fusese marcat de lectura volumului eliadesc Șantier care i-a fost „mult timp carte de 
căpătâi!” (S. Al-George). 


Profesorului Eliade indianistul îi scrisese pe 8 oct. 1971 că „măsura unei mari 
culturi nu o dau numai operele scrise ci şi capacitatea acesteia de a declanşa destine 
care —chiar în lipsa unei străluciri — rămân totuşi o replică în care arhetipul îşi poate 
regăsi amprenta” (Sergiu Al-George, Corespondenţă, coordonator George Anca, 
Biblioteca Pedagogică, ed. II-a, București, 1999, p.67). 


Desigur el se referea la marea cultură românească din interbelic, întâi interzisă 
de proletcultiştii Leonte Răutu, Silviu Brucan şi alţii de acelaşi calibru, apoi cu greu şi 
doar în mică măsură recuperată, pentru a fi, după căderea Cortinei de fier, prilej de 
îmbogăţire odată cu punerea pe piaţă a atâtor cărți interzise si de batjocorire în mediul 
universitar cripto-comunist. 


Scris în vara anului 1976, mini-romanul Cele trei graţii debutează cu uimirea 
botanistului Zalomit, uimire împărtășită de prietenul său Hagi Pavel, că în vară, 
ultimile cuvinte ale muribundului Aurelian 'Tătaru au fost „les trois Grâces”. 


Imediat apoi începe derularea sincopată a unor amintiri din memoria 
îndepărtată și din memoria apropiată a lui Filip Zalomit. Imagini din tinereţea celor 
trei petrecută în Elveţia, se împletesc cu amintiri oarecum recente, precum discuţia cu 
Părintele Calinic, învitația Sidoniei, vizita Eufrosinei urmată de cea a securistului 
Albini, moartea oncologului Tătaru care i se revelase pe 20 decembrie lui Zalomit ca 
fiind unica soluţie pe care o avusese şi prietenul său. 


Vintilă Horia (2) încadrase tinereţea într-o epocă de aur, în sensul că ea nu are 
nimic de-a face cu timpul (vezi Vintilă Horia, Un scriitor împotriva veacului, 
„Revista Scriitorilor Români”, Muenchen, nr. 14/ 1977, p.26). Profesorul Filip 
Zalomit fusese în Elveţia la studii, unde s-a împrietenit cu doctorul Aurelian Tătaru şi 
cu inginerul Hagi Pavel îndrăgostiţi pe atunci de trei elveţiene mai plinuţe. Acolo 
remarcaseră trei vile numite „Cele trei grații”, nume îmbiindu-i la jocul de cuvinte 
franțuzeşti „les trois grâces” —,, les trois grasses”. 


Nuvela se încheie cu imaginea de început a vilelor elveţiene. Cheia lecturii 
este oferită la sfârsit (3), prin versul din Faust de Goethe: „Ich gruesse dich, du 
einzige Phiole...”. Cu deosebirea că Faust renunţase la otravă, în timp ce pentru 
profesorul doctor Filip Zalomit, autor a trei masive volume despre flora carpatică, 
otrava i-a rămas pe 20 decembrie ultima „salvare”, unica posibilitate de a se sustrage 
misiunii pe care voise a i-o încredința colonelul de Securitate Albini. 


Unii au semnalat în mini-romanul Cele trei grații existenţa „mai multor 
întâmplări oprite la jumătate, reluate, iarăşi întrerupte, deplasate dintr-un prezent 
verosimil (niciodată precis, necontroversabil) spre un trecut ipotetic” (vezi Eugen 
Simion, Nodurile și semnele prozei, laşi, 2006, p.265). 


Sugerând în subsidiar libertatea pierdută a românilor de a circula dincolo de 
graniţele „Statului-concentraţional comunist” - trecutul nu este în Cele trei grații 
câtuși de puţin ipotetic. Fiindcă el înglobează frânturi din ceea ce a fost odată cât se 
poate de prezent. 


Miăiestria autorului face ca frânturile să nu se sudeze între ele prea facil, fiind 
imagini din viața unui muribund pe cale de a trece dincolo după ce a ingerat otravă. 
Atât începutul cât şi sfârşitul amintesc ziua de 22 decembrie când profesorul Zalomit 
ar fi trebuit să ajungă la Galaţi, invitat la nunta fiicei Sidoniei, fosta lui soţie din 
tinereţe cu care el nu avusese copii. 


Cum precizasem în textul publicat în numărul din noiembrie al „Acoladei”, 
problema nemuririi reprezintă piatra unghiulară a construcției mini-romanului Cele 
trei grații terminat de Mircea Eliade înaintea mini-romanului Tinerețe fără tinerețe. 


În plină teroare ideologică, la vremea în care erau trimiși după gratii oameni 
„vinovaţi” a fi citit cărți interzise de cenzura comunistă, cum deveniseră toate 
lucrările de doctorat sustinute de români în străinătate (4), oncologul Aurelian Tătaru 
citise Apocrifele Vechiului Testament, teza de la Strasburg a Părintelui Calinic pe care 
apoi l-a căutat la Mănăstirea Antim. 


O primă urmare a discuţiilor dintre teolog şi medic a fost însuşi modul 
particular al încercării de rezolvare a problemei regenerării corpului omenesc. O alta 
a fost arestarea Părintelui Calinic, torturat fără rezultatul scontat de anchetatorii 
comuniști a1 Securităţii anti-românești. 


In închisoare, Părintele „a fost un sfânt” suportând toate bestialităţile fără a da 
informaţii despre cercetările doctorului Tătaru bazate pe conlucrarea dintre ştiinţa 
timpurilor moderne şi teologie. 


Mai clar decât în oricare altă scriere literară, în Cele trei Graţii, Mircea Eliade 
a ilustrat, prin rezultatele pline de promisiuni ale oncologului Tătaru, cum se poate 
„trăi în Istorie, nici tăgăduind-o, nici trădând-o şi totuşi participând la o realitate trans- 
istorică” (M.Eliade). 


Părintele Calinic, personaj important al narațiunii, era un călugăr cult care, 
doctor în teologie la Strasburg precum Părintele Benedict Ghius, supraviețuise 
temniţelor comuniste, exact ca şi arhimandritul Benedict Ghiuş de la Mânăstirea 
Antim închis în așa-zisul lot al „Rugului Aprins”. Numai că, de la schingiuirile de 
după gratii, Părintele Calinic rămâsese invalid de braţul stâng (5). 


Iată cum îl creionează Mircea Eliade pe călugărul de vreo şaptezeci de ani: 
„Chiar de departe părea un ascet desprins dintr-o frescă, un ucenic al sfântului 
Antonie...Părul îi albise probabil de mult, căci acum părea îngălbenit”. Filip Zalomit îl 
asculta distrat „ca să scape de dogoarea privirilor lui Calinic, de ochii aceia aproape 
monstruos de dilataţi, de culoarea zincului, adânciţi în orbite, apăraţi de sprâncene 
stufoase, înălțându-se răzvrătite spre frunte. Era atât de slab, încât părea aproape înalt. 
Braţul stâng înțepenit din umăr atârna inert de-a lungul trupului, parcă cineva ar fi 
încercat să i-l smulgă şi apoi s-a răzgândit” (p.321). 


Fiind şi după ieșirea din temniță urmărit de păzitorii regimului polițienesc, așa 
cum au fost în realitate urmăriți la vremea „dictaturii proletariatului” toţi oamenii 
culți, Părintele Calinic trece în lumea de dincolo în vara în care l-a căutat pe Filip 
Zalomit ca să-i vorbească despre câte le aflase de la oncologul Aurelian Tătaru, să nu 
ducă în mormânt toate pe care le ştia. 


De fapt, călugărul moare chiar în noaptea în care se despărțiseră după o lungă 
convorbire, ascultată doar pe jumătate de botanistul Zalomit, încântat de telegrama 
care-i permitea (cu sprijinul poliţiei politice) să se dedice nestingherit cercetării. 


Cum vedem, Mircea Eliade nu trece cu vederea un fapt curent întâmplat în 
„Statul concentrațional comunist” în care, de pildă, cercetători (pasionaţi de domeniul 
în care lucrau) se mai lăsau ispitiți de Securitate pentru certe avantaje care-i 


diferențiau de colegii nedispuşi la astfel de compromisuri înjositoare. 


Bătrânul călugăr fusese „ajutat” foarte probabil de urmăritorii săi, cum 
„ajutat” să moară la 79 de ani fusese şi Sfântul Părinte Arsenie Boca (6). Pentru că 
vestea morții Părintelui Calinic îi parvine botanistului pe 20 decembrie de la securistul 
Albini. 


Nunta fetei Sidoniei Vâlceanu cu un văr al lui Albini, - poate chiar acel văr 
sinucis la Galaţi despre care îi vorbise studentul matematician securistului Albini în 
nuvela Dayan (vezi Isabela Vasiliu-Scraba, Dayan, sau, Transparenţa matematică a 
realității sacralizată de paşii lui lisus, https://isabelavs2.wordpress.com/mircea- 
eliade/isabela-vasiliu-scraba-dayan-transparenta-matematica-a-realitatii/ ) -, ar fi 
„consolidat”, spera colonelul, legăturile sale cu profesorul Zalomit. Mai ales că 
botanistul (în tinereţe autor al unei plachete de versuri „Maculata corolă”) alesese de 
bună voie să devină turnător, căci „de teologie şi de problemele e1” lui Zalomit „îi era 
frică” (vezi Cele trei grații în vol. Mircea Eliade, În curte la Dionis, Bucureşti, 1981, 
p.334). 


EI s-a decis să informeze despre vizita pe ascuns a Eufrosinei, una din cele trei 
paciente („trei graţii”) vindecate de cancer de doctorul Tătaru. Oricum, chiar dacă nu 
ar fi telefonat Securităţii, ei tot aflaseră, întrucât locuinţa profesorului Zalomit era 
„microfonizată”, cum i-a arătat însuși Albini cu ocazia vizitei din 20 decembrie, când 
i-a descris misiunea pe care o va avea de împlinit în viitor. 


Fiindcă doar prin informatorul Zalomit, în care Frusinel avea încredere, fosta 
pacientă putea fi convinsă că este „în interesul ei și în interesul ştiinţei românești” să 
se pună la dispoziţia Securităţii, spre a se putea recupera formula pierdută a 
tratamentului care o întinerea anual din primăvară până în toamnă. 


„Vom face parte din aceeaşi familie”, i-a spus cu încântare colonelul de 
Securitate, după ce-i explicase profesorului Zalomit că ginerele este un văr de-al lui. 
Replica este memorabilă: „O familie de cercetători, spuse Zalomit” stăpânindu-şi cu 
greu râsul. 


Sensul ironic trece nesesizat de Albini pentru care împărțirea în păziți și 
păzitori, victime şi beneficiari ai regimului polițienesc comunist, era considerată o 
pură invenţie a dușmanilor regimului zis egalitar şi „democratic”. 


Un trimis al stăpânirii comuniste consemna într-o epistolă că România din 
care ar fi „evadat” îi apare „o parcelă dintr-un mai vast univers concentraţional” (vezi 
Matei Călinescu, 25 nov. 1981, în vol.: Mircea Eliade şi corespondenții săi, vol. V, 
Criterion Publishing, 2007, p.266). 


Trimisul Matei Călinescu îi tot promitea lui Mircea Eliade că va redacta o 
carte pe tema literaturii eliadeşti, pentru ca în final să se alăture celor interesaţi de 
„cocoţarea” (apud. Petru Ursachi) turnătorul Culianu deasupra lui Mircea Eliade, 
victimă a exageratului arivism care-l caracterizase pe Culianu şi-l îngrețoşase pe 
Michel Meslin (7), după mărturia exilatului Şerban C. Andronescu (vezi A fost loan 
P. Culianu „discipolul ” lui Mircea Eliade? 

(https://www.scribd.com/doc/1793 18724/%C5%9EerbanAndronescuCulianuFalsDisc 


Ip ). 


Citind povestirea Dayan, Matei Călinescu, fostul beneficiar al regimului 
comunist care l-a trimis peste Ocean -, îi scrie autorului nuvelei despre „conflictul 
dintre gândirea mitică şi gândirea politică” pe care l-a „descoperit” el cu mintea lui 
în nuvela Dayan. 


Fără dificultate, dar şi fără a spune în esenţă nimic despre nuvelistica scrisă în 
exil de savantul Mircea Eliade, acelaşi conflict l-ar fi putut descoperi Matei Călinescu 
şi în alte „ficțiuni anti-comuniste” enumerate de un critic în 2003: Pelerina (vezi 
Isabela V asiliu-Scraba, „Pelerina ” lui Eliade, sau, Scenarita — formă securisto- 
comunistă a teoriei conspirației, https://isabelavs2.wordpress.com/mircea- 
eliade/isabela-vasiliu-scraba-pelerina-lui-mircea-eliade/), Uniforme de general (vezi 
Isabela V asiliu-Scraba, Statul închisoare și artistul adevărat: Mircea Eliade, 
„Uniforme de general”, https://hisabelavs2.wordpress.com/mircea-eliade/isabela- 
vasiliu-scraba-statul-inchisoare-si-artistul-adevarat/, Pe Strada Mântuleasa (vezi 
Isabela Vasiliu-Scraba, Despre lipsa individualizării călăilor, sau, Despre 
anchetatoarea din romanul eliadesc „Pe Strada Mântuleasa ”, 
https://isabelavs2.wordpress.com/mircea-eliade/isabelavs-eliademantuleasa24/), etc. 


Mircea Eliade notase în jurnal temerea care-l „obsedase” când scria Histoire 
des croyances et des idees religieuses (vol I, 1976, 491p.; vol II, 1978, 519p; vol.III, 
1984, 36lp). Anume că al treilea volum din Histoire...„acest opus magnum ar putea 
rămâne neîncheiat”. Din fericire, în 1984 volumul III a putut fi publicat. 


Dar cu cel de-al IV-lea volum s-a întâmplat aşa cum îl avertizase visul din 
20/21 iulie că o să se întâmple: un şobolan îi va mânca manuscrisul (vezi Isabela 
Vasiliu-Scraba, Un a! patrulea volum de Istoria credințelor si ratatele colaborări ale 
lui Eliade cu I.P. Culianu, pe hârtie în rev. „Argeş”, Piteşti, Anul IX (XLIV), Nr.4/ 
2009, p. 22, https://isabelavs2.wordpress.com/articole/culianu_in_colab3-2/ ). 


Se ştie că serviciile secrete numeau agenții infiltrați „agenţi cârtiţe”. loan Petru 
Culianu fusese şi el „infiltrat” pe lângă Eliade, aşa cum a dovedit o notă scrisă de 
asistentul de română de la Groningen către Securitatea comunistă la un deceniu după 
„infiltrare” (vezi Isabela Vasiliu-Scraba, A fost Ioan P. Culianu unul dintre turnătorii 
savantului Mircea Eliade? https:/hisabelavs2.wordpress.com/mircea- 
eliade/secuculieliade/ ). 


Atât Mircea Eliade, cât si Sergiu Al-George au practicat yoga. La capitolul 
„previziuni”, în cazul lui Mircea Eliade se poate adăuga visul premonitoriu în care i s- 
a arătat cum îi va fi oficial respins în România (vezi Isabela Vasiliu-Scraba, Moartea 
spirituală în receptarea din țară şi visul premonitoriu al lui Eliade, în „Revista 
Română”, laşi, nr. 55/ 2009, pp 16- 17, https://isabelavs2.wordpress.com/mircea- 
eliade/premonitia-eliade/ ). 


Dar încă şi mai spectaculoasă ne pare împlinirea „dorinţei” (cu ghilimelele de 
rigoare) doar formulată de doctorul orelist Sergiu Al-George care în închisoare îl 
vindecase pe Steinhardt de surzenia incipientă „prin pase” (8). 


Spre sfârşitul anului 1981 fusese în India, unde avusese mare succes cu 
referatul Metaphor and Philosophy from an Indian Perspective de la Congresul de 
Sanscrită ţinut la Benares. La întoarcerea de la Congres, imediat ce a intrat în casă, 
Sergiu Al-George i-a spus soției că a fost „atât de fericit, încât poate să moară”. La 
patru zile a murit, vorbind la telefon, comunicându-i telefonic lui Alexandru 
Paleologu că moare, chiar în momentul morții. Erau prieteni din timpul detenției 
făcută de Sergiu Al-George pentru că a lecturat Noaptea de Sânziene apărută în 
franceză în 1955, o carte interzisă de poliția gândirii (9). 


Ca cititor al manuscrisului povestirii Dayan, Matei Călinescu îi descrie 


pe il 


Profesorului Mircea Eliade „gândirea politică” din comunism ca „pseudo-științifică, 
neimaginativă şi, mai mult decât atât, anti-imaginativă” (vezi Matei Călinescu, 2 
februarie 1980, în vol. 5, Mircea Eliade şi corespondenții săi, Criterion Publishing, 
2007, p.264). 


In opinia fostului comunist, la conflictul dintre gândirea mitică şi gândirea 

politică s-ar reduce „marea descoperire literară” a lui Mircea Eliade. Intre extremele 

astfel definite, Matei Călinescu plasează neinspirat „gândirea matematică” a 
studentului Dayan, lipsită evident de orice legătură, atât cu imaginativa „gândire 

mitică” cât şi cu anti-imaginativa „gândire” politică a securistului Albini. 


Mircea Eliade reținuse dintr-o carte publicată în 1972 imaginea imposturii, 
probabil sesizată de el si printre culturnicii care puteau circula dincolo de granițele 
Republicii Socialiste România. Autorul volumului scrisese de universitari şi 
cercetătorii deveniți şarlatani pentru că au fost împinși într-o meserie mult peste 
puterile lor mentale (Mircea Eliade, 1973, Jurnal, Bucureşti, 2004, p. 114) 


Dovedind o surprinzătoare inocență, norocosul Matei Călinescu - „scăpat” în 
1973 din Statul-închisoare, cu acceptul Securităţii, ca lector de română la 
Bloomington-, decretează conflictul de el descoperit în 1980 ca fiind marea înnoire 
adusă de literatura eliadescă. In cazul nuvelei Dayan, respectivul conflict ar fi 
„elementul nou şi principiul dramatismului simbolic al povestirii”, îi comunică el 
faimosului savant Mircea Eliade. 


De la Monica Lovinescu (10) aflăm că „Matei Călinescu îi promisese [lui 
Eliade] o carte exhaustivă despre el” (vezi Jurnalul inedit 2001-2002, Bucureşti, 
2014). În Jurnalul inedit găsim şi notația că Matei Călinescu s-a dedat la „un 
exercițiu care nu-i face cinste...Spre a-l înălța pe Culianu...se străduiește a-l cobor? pe 
Eliade”. Ea mai observă că Mircea Eliade n-a avut noroc „cu nici unul dintre 


presupuşii săi urmaşi”. Nici cu Matei Călinescu, „pe care şi-l dorea executor 
testamentar” (M.L.), nici cu Ioan P. Culianu, ambii situaţi, după moartea marelui 
istoric al religiilor, printre atacatorii acestuia, preluând neschimbate şabloanele de 
gândire comunistă cu care au fost anchetați prin torturare intelectualii cuprinși în 


loturile fabricate de securitatea anti-românească „Rugul Aprins” şi „Noica-Pillat”. 


Note și comentarii marginale: 


l. 


Magda Ursache a dus la bun sfârşit proiectul abandonat, 
publicând, după căderea Cortinei de fier, volumul: Mircea Eliade, 
Arta de a muri, Ed. Eikon, 2006, prefaţat de Prof. Univ. Dr. Petru 
Ursache. 

Isabela Vasiliu-Scraba, Mircea Eliade, Vintilă Horia şi un istoric 
răpit prin Berlinul de est, pe hârtie în rev. „Tribuna”, Cluj- 
Napoca, anul XV, nr.333/ 2016, pp.19-20 şi nr.334/ 2016, p. 25; 
on-line https://Aisabelavs2.wordpress.com/isabelavs-auredecei/. 
Petru Ursache redă notația din 24 nov. 1945 când istoricul 
religiilor îi explicase filozofului Stefan Lupaşcu faptul că cei care 
nu văd semne şi simboluri sunt pur şi simplu incapabili să le vadă. 
Dar ele pot fi văzute, pentru că există acolo unde unii le pot sesiza 
(cf. Mircea Eliade, Fragments d'un journal, citat în vol. Camera 
Sambo, de Petru Ursache, Ed. Eikon, Cluj-Napoca, 2008, p.117). 
Nici până azi nu s-a tradus doctoratul în filozofie susținut în 
Germania de fiul lui Nae Ionescu, acel fiu mort pe front, desi 
biografa oficială a Profesorului care făcea faima Universităţii 
bucureştene a primit o bucată de vreme chiar şi postul de 
directoare a Bibliotecii Române din Freiburg. Or, acea teză este cu 
atât mai interesantă cu cât redactarea ei a fost atent supravegheată 
de Nae Ionescu, reuşind a se învoi de la Facultate ca să facă un 
ultim drum în Germania, în 1937. 

Isabela Vasiliu-Scraba, Martiriul Sfântului Arsenie Boca, un 
adevăr ascuns la Centenarul sărbătorit la M-rea Sâmbăta de Sus, 
https://isabelavs2.wordpress.com/parintele-arsenie-boca/isabelavs- 
martiriul7-boca/. A se vedea şi Isabela Vasiliu-Scraba, Două 
personaje ale romanului Noaptea de Sânziene : Călugărul Anisie 
(/Arsenie Boca) şi filozoful Petre Biriş (/Mircea Vulcănescu) ; 
https://isabelavs2.wordpress.com/parintele-arsenie- 
boca/personajroman/. 

Un frate de-al tatălui meu a rămas şi el invalid de braţul drept (pe 
jumătate amputat) ca urmare a torturilor din temniţele comuniste 
prin care a trecut. Scăpat cu viaţă, el a pictat biserici cu braţul 
stâng. Se numea Amulius Scraba şi, până să fie arestat de 
Securitatea anti-românească înființată de Ana Pauker, mai avea 
pergamentul, păstrat în familie de sute de ani, prin care era atestată 
răzășia străbunilor. Amulius Scraba a murit pe la vreo 
şaizecișicinci de ani de TBC-ul cu care venise din închisoarea 
politică. Spre deosebire de tata (1921-1960), care începuse la 
Cernăuţi Dreptul şi a terminat studiile universitare ca inginer 


chimist, Amulius începuse Politehnica şi a terminat la Cernăuţi 
Dreptul. Fusese judecător până la ocuparea stalinistă a României 
în 22 august 1944, după capitularea necondiționată. Amulius era 
de un leat cu Părintele Arsenie Boca martirizat de securisto- 
comuniști în noiembrie 1989, ucidere prefăcută în „secret de stat”. 
In iunie 1980, - după ce a trecut «doctoratul de troisieme cycle» 
cu acea comisie în care a participat M. Eliade (preşedinte), Michel 
Meslin si Jacques Flamant cu care savantul Mircea Eliade vorbise 
din timp să-i fie favorabil protejatului său, de care habar nu avea 
că este și informator de Securitate -, loan P. Culianu a trebuit să 
insiste în mod repetat ca academicianul Mircea Eliade să-l 
convingă pe Michel Meslin, agasat de arivismul asistentului de 
română, să-i conducă în continuare şi lucrarea pentru doctoratul de 
stat la Sorbona (vezi scrisorile lui Culianu din 5 iulie 1980 si 25 
sept. 1980 către Mircea Eliade, în vol. Dialoguri întrerupte, 
Polirom, 2004). Fiind un superficial nedispus să lucreze cu 
seriozitate, turnătorului i-au mai fost necesari încă şapte ani până 
să-si treacă doctoratul de stat (în 1987), cu o lucrare slabă (apud. 
Giovanni Cassadio, Universitatea din Salerno) tot pe tema 
miturilor gnostice (vezi Isabela Vasiliu-Scraba, Micșorarea 
savantului Mircea Eliade si gonflarea lui Culianu odată cu 
traducerea volumului: Mircea Eliade, Dictionnaire des Religions, 
Paris, 1990, https://isabelavs2.wordpress.com/mircea- 
eliade/isabelavs-culianugonflat19/) . Despre nereuşita teză 
susținută după moartea lui Mircea Eliade, tradusă în engleză cu 
titlul Our-of-this World (Boston, Shambala, 1991) G. Cassadio se 
pronunţase în 1993, după ce cartea fusese tradusă în italiană cu 
titlul / viaggi del 'anima si publicată de editura comunistă 
Mondadori (Milano, 1991). Profesorul Cassadio (care-i fusese 
prieten) a scris că aceasă ultimă opera a lui Culianu a fost “una 
delusione, di molto inferiore alla produzione scientifica 
antecedente” (cf. G. Cassadio citat de Ezio Albrile in studiul 
Diafane sovversione din Rivista di Studi Indo-Mediteranei, Anno 
1/2011, e-journal ). 
vezi Datoria paradoxală a creștinului (N. Steinhardt), în vol.: 
Isabela Vasiliu-Scraba, /nefabila metafizică, Slobozia, 1993, 
pp.103-110. 
„Pentru că [Sergiu Al-George] a citit traducerea franceză a Nopţii 
de Sânziene, a fost condamnat şi a făcut cinci ani şi jumătate de 
închisoare”, notează Mircea Eliade pe 15 sept. 1973 când a venit 
să-l vadă la Paris unicul său discipol, Sergiu Al-George (Jurnal, 
2004, p.130). După mărturia lui C-tin Noica, înregistrat în 1984 în 
ă” de la Păltiniș, filozoful a făcut şi el şase 


camera „„microfonizată 
ani de temniță politică 
(https://isabelavs2.wordpress.com/constantin- 

noica/himera Iscoalapaltinis9/ >) pentru „răspândirea de cărți 
interzise”. Dintre acestea, una era semnată de savantul Mircea 
Eliade (F6Gret interdit, Paris, 1955, Bucureşti, 1991) si alta de 
trăiristul Cioran (La Tentation d'exister, Paris, 1956, Bucureşti, 
1992), iar două erau manuscrisele lui Noica, din care dăduse la 


Editura de Stat pentru Literatură cartea despre Hegel pe care 
turnătorul Zigu Ornea/ Orenstein a dat-o pe ascuns Securităţii 
(vezi vol. prof. univ. Tudor Păcuraru, Jurnalul unui terorist. Non- 
ficţiune cu factografii, Bucureşti, Ed. Curtea veche, 2018). Prin 
„conlucrarea” trioului format de şeful cenzurii lon lanoşi/ aka 
Steinberger (în 1958), turnătorul Pavel Apostol/ aka Pavel Erdoes 
(informatorul „Şerban”) şi turnătorul Zigu Ornea/ Orenstein în 
1958, au fost torturați în sediile Securităţii anti-românești arestaţii 
din Lotul Noica-Pillat, lot din care în temniţă au murit doi 
intelectuali de mare orizont cultural: Barbu Slătineanu si tânărul 
muzicolog Mihail Rădulescu. 

10. În Jurnalul inedit. 2001-2008 (ediţie îngrijită de Astrid Cambose 
Bucureşti, 2014), Monica Lovinescu notează următoarele: 
„Culianu îi trimisese lui Virgil spre publicare un articol în care în 
afară de Slavici cu Mara, literatura română nu exista. Nici nu va 
putea exista vreodată, dacă nu va renunța la piaza ei cea 
vătămătoare: Eminescu. loan P. Culianu cerea să-i publicăm 
articolul sub pseudonim. Ceea ce bineînţeles că Virgil a refuzat. 
Fazei încă sfielnice a pseudonimului i-a urmat cea a semnăturii 
agresive. Tot din pricina asasinării sale, nu mi-am acordat dreptul 
să pun în discuţie glorificarea sa postumă și tratarea „opere1” sale 
la egalitate cu cea a lui Mircea Eliade (p.225). Ghilimelele în care 
Monica Lovinescu pune în ghilimele „opera” asistentului de 
română de la Groningen. Astfel indică slaba lor calitate, faptul că 
aşa-numita „operă” este reprezentată de lucrări (neieşite din rând) 
pentru obţinerea unor titluri necesare acelei cariere universitare de 
istoric al religiilor de care nu a avut parte. La început din lipsa 
permisului de muncă în SUA si pe urmă pentru că a fost împuşcat 
de către Securitatea pe care a trădat-o cu ocazia vizitei ex-Regelui 
în America. Tereza Culianu Petrescu scrie că întâi a fost avertizat 
c-o să fie ucis „dacă se dă cu Regele” şi doar apoi a fost împuşcat 
în WC-ul universităţii. Informatorul Culianu a fost 12 ani asistent 
de română la Groningen şi un an profesor de italiană în SUA. Incă 
neangajat ca „asistent profesor” de istoria religiilor, fiindcă nu 
avea cartea verde, turnătorul a fost asasinat la Chicago în WC-ul 
Facultăţii de teologie ca trădător al Securităţii comuniste, prin 
împușcare în ceafă, după tipicul KGB 

